Foto: 123rf, Screenshot: Google Street View



U TIJEKU je akcija USKOK-a u Zadru, a prema neslužbenim informacijama uhićena je tamošnja sutkinja Općinskog suda koja je radila u ispostavi suda u Benkovcu. Kako doznajemo, tereti je se za primanje mita te zloupotrebu položaja i ovlasti. Uz sutkinju uhićena je još jedna osoba, a navodno je riječ o poduzetnici koja je vodila agenciju za nekretnine iz Benkovca.

"Tijekom jutarnjih sati uhićene su dvije hrvatske državljanke. Nad istima se provodi kriminalističko istraživanje zbog sumnje da su počinile kaznena djela zlouporabe položaja i ovlasti te primanja mita. Daljnje obavijesti slijede po dovršetku kriminalističkog istraživanja koje PNUSKOK provodi već dulje vremensko razdoblje u koordinaciji s USKOK-om", potvrdio je voditelj odnosa s javnošću MUP-a Bono Rajić za Media Servis.

Tekst se nastavlja ispod oglasa

Državno odvjetništvo već je prije od Državnog sudbenog vijeća zatražilo da se sutkinji ukine imunitet, a nakon što su pribavili odobrenje krenuli su u akciju.



U tijeku je pretres zgrade suda u Benkovcu, gdje je sutkinja radila te doma uhićenih.